Filip Popp
<s>Filip Popp (rođen: Philipp Popp) (Bežanija, 23. 3. 1893 - Zagreb, 29. 6. 1945), prvi biskup Evangelističke Crkve u Hrvatskoj za vrijeme Kraljevine Jugoslavije i FNR Jugoslavije.</s>

<s>Biografija</s>

<s>Podrijetlo, djetinjstvo i školovanje 
Biskup Filip Popp je rođen 23. 3. 1893 godine u tadašnjem selu Bežanija (danas urbano naselje na Novom Beogradu) za vrijeme Kraljevine Srbije.</s><s>Potječe iz njemačke farmerske porodice Matije Poppa.</s><s>Još kao dječak, biskup Popp je bio pomoćnik pravoslavnom svećeniku u rodnom mjestu, te se na taj način od djetinjstva učio ekumenskom dijalogu.</s><s>Diplomirao je na Pravnom fakultetu Sveučilišta u Zagrebu, a doktorat je stekao na Katoličkom bogoslovnom fakultetu u Zagrebu.</s>

<s>Biskup Evangelističke Crkve u Kraljevini Jugoslaviji 
Biskup Popp je zaređen za evangeličkog svećenika 1917 godine u Budimpešti, te je ubrzo potom bio imenovan na poziciju starijeg pastora (viši svećenik) Evangeličke Crkve na teritoriju Trojedne Kraljevine Hrvatske, Slavonije i Dalmacije za vrijeme Austro-Ugarske Monarhije.</s><s>Evangelistička Crkva je za vrijeme biskupa Poppa, odmah nakon Prvog svjetskog rata i uspostave Države Srba, Hrvata i Slovenaca (Kraljevina Jugoslavija), bila ujedinjujući centar-faktor među narodima nove države.</s><s>Za života je osobno poznavao većinu čelnih ljudi (predsjednici Vlada) i pripadnike kraljevskih porodica Europe.</s><s>Biskup Popp je bio osobni savjetnik i bliski prijatelj kralja Aleksandra I, te je kao njegov osobni izaslanik posjetio skoro sve zemlje Europe.</s><s>Do 1931 godine, kada je bio zaređen za evangeličkog biskupa Kraljevine Jugoslavije, propovjedi je držao diljem Kraljevine Jugoslavije na njemačkom, mađarskom i srpskohrvatskom jeziku.</s><s>Pod svojom upravom je za svog službovanja imao 71 crkvenu općinu i 65 filijala Kraljevine Jugoslavije.</s><s>Kao jednostavan čovjek, pristupačan svima, borio se za jedinstvo među katolicima, pravoslavcima, muslimanima i protestantima.</s><s>Bio je pripadnik Kulturbunda još prije početka Drugog svjetskog rata.</s>

<s>Nakon što je Nacistička Njemačka anektirali (Anschluss) Austriju 1938 godine, biskup Popp i Evangelička crkva su zbrinuli stotinjak židovskih izbjeglica, uključujući i liječnika koji je kasnije spasio život supruge biskupa Poppa.</s><s>Početkom Drugog svjetskog rata, 1939 godine, našao se pod udarom njemačkim kritika, ali je i sam kritizirao nacionalsocijalistički nastrojene "njemačke kršćane", ostajući vjeran svojem njemačkom identitetu.</s>

<s>Biskup Evangelističke Crkve u NDH i FNR Jugoslaviji  
Tokom sedam godina rata, uz pomoć svojih poznastava i utjecaja, biskup Popp je spašavao živote gdje god je mogao.</s><s>Nije pitao kojoj vjeri čovjek pripada ili koje je nacionalnosti.</s><s>Od režima Nezavisne Države Hrvatske (NDH) i ustaša uspio je spasiti stotinjak pravoslavnih srpskih porodica koje je naveo kao pripadnike Evangeličke općine.</s><s>Isto tako je pomagao kolaboracionistima bez obzira na njihovo političko uvjerenje.</s><s>Krajem rata, zbog vrlo lošeg položaja Nacističke Njemačke u ratu, biskup Popp je počeo pomagati svojim sunarodnjacima, podunavskim Švabama, koji su bježali iz Jugoslavije.</s><s>Završetkom rata i uspostavom FNR Jugoslavije, biskup Popp je bio uhićen zajedno sa tisućama drugih intelektualaca i crkvenih vjerodostojnika.</s><s>U svome posljednjem pismu biskup Popp je ponovio razloge zašto je ostao u Jugoslaviji, napomenuvši da "dobar pastir ne ostavlja svoje stado".</s><s>Biskup Popp je u montiranom sudskom procesu, 26. 6. 1945 godine, osuđen na smrt pod optužbom da je surađivao s gestapom, njemačkim okupacijskim snagama i ustaškim vlastima.</s><s>29. 6. odveden je u šumu, gdje je i strijeljan.</s>

<s>Porodica 
Biskup Popp je sa suprugom imao troje djece; kći Ingeborg i dvojicu sinova, Edgara i Harolda.</s><s>Vlasti FNR Jugoslavije su 1945 uhitile suprugu i najstarijeg sina biskupa Poppa, koji ga nisu htjeli napustiti.</s><s>Iste godine su bili osuđeni na tri godine robije u jednom od bivših ustaških koncentracijskih logora.</s><s>Kćer Ingeborg i sin Harold su uspjeli pobjeći iz FNR Jugoslavije u Austriju u automobilu švedskog konzula.</s><s>Edgar je nakon odslužene kazne preuzeo vođenje Evangelističke Crkve u Zagrebu na položaju pastora.</s>

<s>Reference</s>

<s>Literatura</s>

<s>Biografije, Beograd
Nijemci u Jugoslaviji
Hrvatski evangelički biskupi
Jugoslavenski biskupi
Authority control</s>

